Bleach (Nirvana)

**Bleach** je prvi studijski album američke rok-grupe Nirvana. Objavljen je 15. juna 1989. pod izdavačkom kućom Sub Pop. Nakon izdavanja njihovog debitantskog singla "Love Buzz" na Sub Popu u novembru 1988, Nirvana je dvije do tri sedmice vježbala pripremajući se za snimanje cijelog albuma. *Bleach* je uglavnom sniman u studiju Reciprocal Recording u Seattleu između decembra 1988. i januara 1989. To je Nirvanin jedini album na izdavačkoj kući Sub Pop i jedini na kojem je bubnjar Chad Channing.

Album *Bleach* nije uspio ući na ljestvice nakon objavljivanja, ali su ga kritičari dobro prihvatili. Kada je Geffen Records ponovno izdao album 1992. nakon uspjeha Nirvaninog drugog albuma, *Nevermind*, Bleach je dostigao 89. mjesto na *Billboardovoj* ljestvici 200, 33. mjesto u Ujedinjenom Kraljevstvu i 34. mjesto na Australskoj ljestvici albuma. Godine 2009. Sub Pop je objavio izdanje Bleacha za 20. godišnjicu, koje je sadržavalo koncert Nirvane 1990. u Portlandu kao dodatni materijal.

Prije izlaska *Neverminda*, 40.000 primjeraka *Bleacha* je prodano u Sjevernoj Americi. Album je od tada dobio platinasti certifikat od RIAA-e i prodan je u više od 1,9 miliona primjeraka samo u Sjedinjenim Državama. To je dosad najprodavaniji album neke grupe na Sub Popu i malo je vjerojatno da će ga neko nadmašiti. Nakon smrti *frontmena* Kurta Cobaina u aprilu 1994, popularnost albuma ponovno je porasla, dosegnuvši prvo mjesto na Top Pop Catalogue Albums ljestvici. U aprilu 2019. Bleach je zauzeo 13. mjesto na spisku 50 najboljih grunge albuma časopisa *Rolling Stone*.

## Snimanje 
Nakon izdavanja njihovog debitantskog singla "Love Buzz" na Sub Popu 1988, Nirvana je dvije do tri sedmice vježbala pripremajući se za snimanje cijelog albuma, iako je Sub Pop tražio samo EP. Osnovna snimanja albuma *Bleach* održana su u studiju Reciprocal Recording u Seattleu sa lokalnim producentom Jackom Endinom.

Nirvana je započela snimanje sa petosatnom sesijom 24. decembra 1988. Bend je ponovno snimao 29. i 31. decembra te 14. i 24. januara. Tri pjesme s albuma - "Floyd the Barber", "Paper Cuts" i "Downer" - snimljene su na ranijoj sesiji u januaru 1988, sa Daleom Croverom na bubnjevima. Unatoč pokušajima da ih ponovno snime sa novim bubnjarom Chadom Channingom, grupa je na kraju odlučila remiksirati verzije snimljene sa Croverom za konačnu verziju *Bleacha*. Pjesma "Big Long Now" izostavljena je s albuma jer je Kurt Cobain smatrao da je "bilo dovoljno sporih i teških stvari na *Bleachu*".

## Spisak pjesmi 
**Napomene**

* "Love Buzz" je zamijenjen pjesmom "Big Cheese" na izdanju iz 1989. u Ujedinjenom Kraljevstvu, ali se nalazi na CD-izdanju iz 1992.
* "Big Cheese" je orginalno bila pjesma sa B-strane singla "Love Buzz".
* "Downer" se nalazi na CD-izdanju iz 1990, ali ne na kasetnom izdanju iste te godine. Međutim, nalazi se na kasetnom i CD-izdanju iz 1992.
* 20. godišnje izdanje pjesme "Spank Thru" sa nastupa na Pine Street Theatru je prije objavljeno kao B-strana na CD-verzijama singla "Sliver" 1991.
* 20. godišnje izdanje pjesme "Molly's Lips sa nastupa na Pine Street Theatru je prije objavljeno kao singl u januaru 1991. – pjevanje, gitara
* Krist Novoselić (naveden kao "Chris Novoselic") – bas-gitara
* Chad Channing – bubnjevi
* Jason Everman – gitara (uslikan na omotu i napisan pod zaslugama, ali nije svirao na albumu)

; Dodatno osoblje
* Dale Crover – bubnjevi na "Floyd the Barber", "Paper Cuts" i "Downer", i prateći vokali on "Downer"
* Jack Endino – producent
* Tracy Marander – fotografija
* Charles Peterson – fotografija
* Lisa Orth – dizajn
* Jane Higgins – izvršni producent

## Reference 
Kategorija:Albumi iz 1989.
Kategorija:Albumi Nirvane
Kategorija:Sludge metal albumi